Source: http://docplayer.fi/1071274-S-k-a-f-t-k-a-r-r-energiatehokkuus-kaavoituksessa.html
Timestamp: 2016-10-22 19:50:01+00:00
Document Index: 2242285

Matched Legal Cases: ['kko ', 'kko ', 'kko ', 'kko ', 'kko ', 'kko ']

⭐S K A F T K Ä R R Energiatehokkuus kaavoituksessa
Download "S K A F T K Ä R R Energiatehokkuus kaavoituksessa"
1 S K A F T K Ä R R Energiatehokkuus kaavoituksessa2 Esipuhe Kaavoituksella voidaan vaikuttaa merkittävästi alueiden energiatehokkuuteen. Tämä on keskeinen johtopäätös Suomen itsenäisyyden juhlarahaston Sitran, Porvoon kaupungin, Porvoon Energia Oy:n, Posintra Oy:n ja ympäristöministeriön yhteisessä Skaftkärr - Energiatehokkuus kaavoituksessa - hankkeessa. Energiatehokkuus kaavoituksessa -hankkeen tavoitteena on tuottaa tietoa siitä, voidaanko kaavoituksella vaikuttaa alueiden energiatehokkuuteen, mikä on erilaisten keinojen vaikuttavuus, ja onko tarpeen muuttaa suunnittelukäytäntöjä ja kaavoitusprosessia. Hankkeessa tarkastellaan kaavoituksen vaikuttamiskeinoja alueiden energiatehokkuuteen käytännön kaavoitustyön kautta. Hankkeen ensimmäisessä vaiheessa on laadittu Porvoon Skaftkärriin kaavarunko, jonka pohjalta Porvooseen nousee lähivuosina uusi energiatehokas ja vähähiilinen 6000 asukkaan kaupunginosa. Skaftkärrin kaavarunkotyössä on tutkittu vaihtoehtotarkastelujen avulla erilaisten ratkaisujen vaikutuksia alueen energiatehokkuuteen ja hiilijalanjälkeen. Keskeisiksi tekijöiksi selvityksessä nousivat liikkuminen, rakennusten energiatehokkuus sekä energian tuotantotavat. Energiatehokkuudelle ja hiilijäljen pienentämiselle on laskettu myös hintalappu. Porvoossa tiedetään nyt, mitä hiilijäljen pienentäminen Skaftkärrin alueella maksaa sekä asukkaalle että kaupungille. Keinoja on monenlaisia, kalliita ja halpoja. Hyvä uutinen asukkaan ja kunnan kannalta on se, että samalla kun hiilijälki pienenee, voivat myös asumisen kustannukset laskea nykytasosta. Kaavajärjestelmä ja siihen liittyvät välineet antavat monipuolisia mahdollisuuksia vaikuttaa joko suoraan tai epäsuorasti yhdyskuntiemme energiatehokkuuteen ja päästöihin. Energiatehokkuus kaavoituksessa -hanke osoittaa, että kaavoituksessa tarvitaan hiilitaselaskelmia. Kaavoittajien ja energia-asiantuntijoiden yhteistyö on välttämätöntä ja tulevaisuudessa arkipäivää. Energiatehokkuus ja hiilijäljen pienentäminen sekä hiilitaselaskelmat tulisikin liittää osaksi kaavoitusprosessia ja kaavan vaikutusten arviointia. Tähän raporttiin on koottu Skaftkärrin kaavarunkohankkeen lähtökohtia, tutkitut ratkaisumallit ja niistä laaditut energiatehokkuus- ja päästölaskelmat sekä tuloksista tehdyt johtopäätökset. Energiatehokkuus kaavoituksessa hanke jatkuu: kaavarungon pohjalta laaditaan Porvoon Skaftkärrin alueelle asemakaavat. Asemakaavahankkeissa tullaan testaamaan ja kehittämään edelleen tässä raportissa esitettyjä keinoja ja laskentamenetelmiä rakennetun ympäristön energiatehokkuuden lisäämiseksi sekä päästöjen vähentämiseksi. Haluamme kiittää hankkeen ensimmäisen ja keskeisen vaiheen valmistuttua suunnittelusta vastannutta Pöyryn Oy:n asiantuntijatiimiä, Porvoon kaupungin kaavoittajia sekä Porvoon Energian Oy:n ja Posintra Oy:n asiantuntijoita uraa uurtavasta työstä. Porvoossa syyskuussa 2010 Jukka Noponen Johtaja Energiaohjelma Sitra Fredrick von Schoultz apulaiskaupunginjohtaja Porvoon kaupunki3 Tiivistelmä Skaftkärr Energiatehokkuus kaavoituksessa hankkeessa kehitetään energiatehokkuuden ohjaamiskeinoja ja suunnittelua sekä etsitään keinoja päästöjen vähentämiseksi kaavoitusprosessin eri vaiheissa. Tavoitteena on luoda uusia toimintamalleja ja ratkaisuja alueellisen ja talokohtaisen energiatehokkuuden lisäämiseksi. Hankkeessa tarkastellaan kaavoituksen vaikuttamiskeinoja alueiden energiatehokkuuteen käytännön kaavoitustyön kautta. Hankkeen ensimmäisessä vaiheessa Porvoon Skaftkärrin alueelle on laadittu kaavarunko, jossa kaavoitustyön ohessa on etsitty uusia kestävän kehityksen mukaisia ratkaisuja alueen energiahuoltoon, energiatehokkaaseen rakentamiseen ja liikennejärjestelyihin. Skaftkärrin kaavarunkoprojektin yhteydessä on koottu tietoa ja kokemuksia erilaisista energiatehokkuuteen liittyvistä mahdollisuuksista sekä esitetty laskentamalleja, joita hyödyntämällä on mahdollista parantaa kaavoitukseen liittyvää päätöksentekoa ja sen energiatietoisuutta. Lähtökohdat ja prosessi Skaftkärrin kaavarunkotyön tarkoituksena on ollut tutkia ja ideoida alueen maankäyttövaihtoehtoja, arvioida vaihtoehtojen energiatehokkuutta, taloudellisuutta, toteuttamisen vaikutuksia sekä tehdä tältä pohjalta ehdotuksia alueen maankäytön pääperiaatteista. Työ käynnistyi työohjelman ja perusselvitysten tarkennuksilla ja selvittämällä tulevaisuuden energiaratkaisuja kansainvälisten esimerkkien avulla. Maankäytön vaihtoehtotarkastelu liitettiin osaksi ratkaisumallitarkastelua, jossa arviointiin erilaisia energiaratkaisuja ja niiden yhteyttä maankäyttöön. Herkkyystarkasteluiden ja vaikutusten arvioinnin kautta voitiin luoda johtopäätöksiä ja suunnitteluperiaatteita, joiden pohjalta kaavarunko laadittiin. Keskeisiksi tekijöiksi selvityksessä nousivat liikkuminen, rakennusten energiatehokkuus sekä energian tuotantotavat. Hankkeen osana laadittiin myös suunnitteluohjeita energiatehokasta kaavoitusta varten. Kuva 1 Skaftkärr Energiatehokkuus kaavoituksessa hankkeen prosessikaavio Maankäyttö ja liikenne Maankäytön ratkaisuilla voi olla huomattava merkitys alueiden energiatehokkuuteen ja hiilitaseeseen. Alueiden keskeinen sijainti suhteessa palveluverkkoon ja keskuksiin, lähipalvelut ja sekoittunut maankäyttörakenne voivat tukea ulkoisen liikennöintitarpeen minimointia. Tehokas ja toimiva kaupunkirakenne antaa myös parhaat mahdollisuudet toimivalle joukkoliikennejärjestelmälle ja kevyen liikenteen verkostolle. Tiivis kaupunkirakenne vähentää verkostopituuksia, mikä vähentää4 iii rakentamis- ja käyttökustannuksia ja energiankulutusta sekä parantaa verkostojen teknistä toimivuutta. Yksittäisen alueen, esimerkiksi asuinalueen rakenne ei suoraan vaikuta itse rakennusten energiatehokkuuteen merkittävässä määrin. Rakennusten suuntauksella ja sijoituksella pienilmaston kannalta optimaalisesti voidaan vaikuttaa vain vähän rakennusten energiankulutukseen. Tehokkain tapa liikenteen aiheuttaman energiakulutuksen hillitsemiseksi on vaikuttaa liikkumistarpeeseen kaavoituksen eri asteilla. Kaava-alueen sijainti keskustaan, työpaikka-alueisiin ja palveluihin nähden vaikuttaa eniten kulkutapajakaumaan. Kaupungin tiivistäminen ja nykyiseen rakenteeseen tukeutuva laajentaminen lyhentää matkojen pituuksia. Suurissa kaupungeissa joukkoliikenteellä, keskustojen rauhoittamisella ja pysäköintipolitiikalla voi olla huomattava henkilöautoliikenteen määrää rajoittava merkitys. Energiantuotanto Monet lämmitysratkaisuista sekä niiden päästö- ja kustannusvaikutukset ovat hyvin paikkaan sidottuja, joten kaikkiin kohteisiin energiavaihtoehdot on syytä tutkia erikseen kaavoituksen yhteydessä. Energiatuotannon vaihtoehdot ja niiden kilpailuasema toisiinsa nähden muuttuu nopeasti, joten energiatuotannon ratkaisuja ja oletuksia ei pidä ennakoida liian sitovasti ennen kuin aluetta ollaan todella ryhtymässä rakentamaan. Kaavoitukseen liittyvä energiatuotantotapojen selvitys on kuitenkin tärkeä tietolähde alueen tuleville asukkaille energiaratkaisun valintaan ja voi ohjata alueen toteuttamisen suunnittelua. Kun uutta aluetta ryhdytään rakentamaan, mahdollisia energiatuotannon vaihtoehtoja voi olla syytä tutkia rakennussuunnittelun yhteydessä sen hetkisen tilanteen mukaan. Määritettyjen tietojen perusteella voidaan valita kyseiseen kohteeseen paras vaihtoehto. Skaftkärrissä tällä hetkellä ympäristön ja kustannusten kannalta paras vaihtoehto lämmön tuottamiselle on kaukolämpö. Suuren biopolttoaineosuuden ja yhteistuotantosähkön ansiosta millään muulla ratkaisulla ei voida päästä edes teoriassa juurikaan kaukolämpöä pienempiin CO 2 -päästöihin. Rakentaminen Matalaenergiatason vaatiminen uusien alueiden rakentamisessa on energiantehokkuuden kannalta positiivinen ja kustannuksiltaan maltillinen vaatimus. Skaftkärrin alueella passiivirakentamisen vaatimisella alueen energiatehokkuutta voitaisiin entisestään kiristää, mutta passiivirakennusten vaatimat lisäkustannukset voivat noista liian korkeiksi alueen houkuttelevuuden kannalta. Rakennuksen energiatehokkuutta ei voida pelkästään ohjata aikaisemmin annettujen rakenteiden eristys-, tiiviys- ja ilmanvaihdon lämmön talteenotto vaatimusten perusteella. Myös rakennusten muodon ja eteenkin aukotusten vaikutus rakennuksen energiatehokkuuteen tulisi huomioida rakennuslupaprosessissa. Lämmitykselle asetettujen vaatimusten tiukentuessa asuinkiinteistöissä lämpimän käyttöveden energiakulutus muodostaa merkittävimmän osa kohteen kokonaislämmön kulutuksessa. Käyttöveden lämmitystarpeen pienentämisen helpoimmat keinot, vesiputkien eritys ja lämpimän käyttöveden kierron ohjaus, tulisi huomioida alueen rakentamiselle asetetuissa vaatimuksissa. Aurinkokeräimet, jäteveden lämmöntalteenotto ja käyttöveden lämmitys tulisijassa ovat vaihtoehtoisia lämmitystapoja korvaamaan pääosan käyttöveden lämmitystarpeesta. Näiden kannattavuus tulee kuitenkin aina tarkastella aluekohtaisesti, koska alueellisesti ei välttämättä saavuteta merkittävää säästöä CO 2 -päästöissä, mikäli rakennuksen päälämmitysmuodon ominaispäästöt ovat pienet. Ilmanvaihtojärjestelmän sähkötehokkuuden parantaminen, järjestelmän tarpeellinen ohjaus ja mitoitus tasapainoon ovat keskeisimmät keinot sähkönkulutuksen ja toisaalta myös ilmanvaihdosta aiheutuvien lämpöhäviöiden pienentämiseen. Käyttäjäsähkön osuus rakennuksen kokonaishiilidioksidipäästöistä on jo nykyisin merkittävä ja käyttäjäsähkön piiriin kuuluvien laitteiden energiankulutus korostuu entisestään, kun rakennuksen lämmitysenergiankulutukselle asetetaan rajoituksia.5 iv Kaavoitus Kaavoituksella voidaan merkittävästi vaikuttaa alueiden energiatehokkuuteen. Yleispiirteisessä kaavoituksessa ratkaistaan seutujen, kuntien ja alueiden alue- ja yhdyskuntarakenteen kehittymisen periaatteet ja vaikutetaan oleellisesti mm. liikkumistarpeeseen ja sitä kautta liikenteen energiankulutukseen ja päästöihin. Osayleiskaavoituksessa ja asemakaavoituksessa ohjataan alueiden sisäisiä maankäyttöratkaisuja, infrastruktuuria ja rakentamista. Kaavajärjestelmä ja siihen liittyvät välineet antavat monipuolisia mahdollisuuksia vaikuttaa joko suoraan tai epäsuorasti yhdyskuntiemme energiatehokkuuteen ja päästöihin. Kuva 2 Alueen energiatehokkuuteen vaikuttavia tekijöitä6 i Kuva 3 Suunnittelualueen rajaus Käsitteitä Keskeisiä työssä käytettyjä käsitteitä ovat: Energiatehokkuus: Rakennuksen energiatehokkuudella tarkoitetaan lasketun tai mitatun energiamäärän, joka tarvitaan rakennuksen tyypilliseen käyttöön liittyvän energiatarpeen täyttämiseen ja johon sisältyy muun muassa lämmitykseen, jäähdytykseen, ilmanvaihtoon, veden lämmitykseen ja valaistukseen käytetty energia, suhdetta rakennuksen pinta-alaan. Alueellinen energiatehokkuus muodostuu tietyn alueen sisäisten ja ulkoisten tekijöiden yhteisvaikutuksesta. Alueen sisäisiä energiatehokkuuteen vaikuttavia tekijöitä ovat sisäinen liikenne, rakennusten energiatehokkuus, sisäinen infra-verkosto ja alueellinen energiantuotanto. Alueen ulkopuolisia tekijöitä ovat alueeseen liittyvä liikennejärjestelmä, palveluiden ja työpaikkojen sijoittuminen, infra-verkosto ja energiantuotanto. Energiatehokkuuden mittana on myös käytetty energian määrän suhdetta tuotettuihin päästöihin. Energiatuotannon profiili kuvaa energiatuotannossa käytettyjä tuotantotapoja. Esimerkiksi kaukolämmön tuotannon profiili Porvoossa on vuonna 2015 arviolta 90 % biopolttoaineita ja 10 % maakaasua.7 ii Primäärienergialla tarkoitetaan yleisesti uusiutuvista tai uusiutumattomista lähteistä peräisin olevaa energiaa, jota ei ole muunnettu millään prosessilla. Primäärienergiaa ovat mm. maaperässä oleva öljy, puu metsässä, tuuli ja uraani. Tässä raportissa käytetään primäärienergiatermiä uusiutumattomasta primäärienergiasta, joka kuvaa uusiutumattomien energialähteiden käyttöä. Ostoenergia on energia, joka ostetaan rakennukseen (mm. hankitaan rakennukseen sähköverkosta, kaukolämpöverkosta tai polttoaineena) Uusiutuvalla energialla tarkoitetaan uusiutuvista (muista kuin fossiilisista) lähteistä peräisin olevaa energiaa, kuten tuuli- ja aurinkoenergiaa, geotermistä energiaa, vesivoimaa, puupolttoaineita ja muuta biomassaa. COP (coefficient of performance) on muun muassa lämpöpumppujen hyötysuhdetta kuvaamaan käytetty lämpökerroin. Esimerkiksi COP 3 tarkoittaa, että lämpöpumppu tuottaa 1 kwh:lla sähköenergiaa 3 kwh lämpöenergiaa. Hankkeen osapuolet Hankkeen ohjausryhmään ovat työn eri vaiheissa osallistuneet seuraavat henkilöt: Porvoon kaupunki: kaupunginjohtaja Marcus Henricson (huhtikuuhun 2009), apulaiskaupunginjohtaja Jukka-Pekka Ujula (syyskuuhun 2009), apulaiskaupunginjohtaja Fredrick von Schoultz (lokakuusta 2009), kaupunkisuunnittelupäällikkö Eero Löytönen, yleiskaavoittaja Maija-Riitta Kontio Suomen itsenäisyyden juhlarahasto Sitra: ohjelmajohtaja Jukka Noponen, toimialajohtaja Juha Kostiainen (syyskuuhun 2009), johtava asiantuntija Jarek Kurnitski (lokakuusta 2009) Kehitysyhtiö Posintra Oy: projektikoordinaattori Åsa Nystedt (tammikuuhun 2010), hankekoordinaattori Arto Varis (helmikuusta 2010) Porvoon Energia Oy: sähkökauppa- ja kehitysjohtaja Akke Kuusela (tammikuuhun 2010), kaukolämpöpäällikkö Ari Raunio (helmikuusta 2010) Ympäristöministeriö: yliarkkitehti Aulis Tynkkynen Uudenmaan ELY-keskus: yliarkkitehti Tarja Laine Pöyry Finland Oy: osastopäällikkö Heikki Hirvonen, toimialajohtaja Pasi Rajala Teknisen työryhmän työhön ovat osallistuneet Porvoon kaupungilta Maarit Ståhlberg, Eero Löytönen, Maija-Riitta Kontio, Kari Hällström, Hanna Linna-Varis, Mervi Fors, Martti Kiiltomäki, Mikael Nystedt, Pirkko Paatero, Jukka Palmgren, Terhi Pöllänen, Antero Antila, Riitta Silander, Posintrasta Åsa Nystedt, sekä Pöyryltä Heikki Hirvonen, Sampo Perttula ja Elisa Lähde. Projektityöhön ovat Pöyryllä osallistuneet projektipäällikkö Heikki Hirvonen, kaavoitus Sampo Perttula, Elisa Lähde, Perttu Pulkka; laadunvarmistus Pasi Rajala; energiataselaskelmat ja rakentaminen Timo Rintala, Tiina T. Kauppinen, Karoliina Rajakallio; energiavaihtoehdot Jenni Patronen, Jouni Laukkanen, Minna Jokinen; liikennemallit ja laskennat Leo Jarmala; rakennusten energiatehokkuus Kai Wartiainen ja Sami Lauritsalo.8 1 SISÄLTÖ 1 JOHDANTO ENERGIATEHOKKUUS LÄHTÖKOHTANA SUUNNITTELUPROSESSISSA Suunnitteluprosessi Työn eteneminen... 6 A: SELVITYKSET ENERGIANTUOTANNON VAIHTOEHDOT Lämmön ja sähkön kulutus sekä CO 2 -ominaispäästökertoimet Lämmön kulutus Sähkön kulutus Lämmitysmuotojen CO 2 -ominaispäästökerroin Sähköntuotantomuotojen CO 2 -ominaispäästökerroin Kaukolämpö Hajautettu polttoaineisiin perustuva lämmöntuotanto Sähkölämmitys Maalämpö Yleistä maalämmöstä Talokohtainen maalämmitys Keskitetty maalämpöratkaisu Ilmalämpöpumput Aurinkoenergian hyödyntäminen Aurinkosähkö Tulossa olevat teknologiat Hajautettu aurinkolämmön hyödyntäminen Kokemuksia ja toimintamalleja maailmalta Aurinkokaukolämpö Pienimuotoinen hajautettu sähkön ja lämmön yhteistuotanto Pienimuotoinen tuulivoima Polttokennot Jätteenpoltto RAKENNUKSET Matalaenergia- ja passiivirakennukset Matalaenergia- ja passiivirakennusten lämmönlähteet Rakennuksen muoto, aukotus ja suuntaus Käyttöveden lämmitys Kiinteistö- ja käyttäjäsähkön kulutus Kulutuksen ohjausjärjestelmät Elinkaaren aikaiset kustannukset rakentamisessa...339 2 4.7 Rakennusmateriaalit LIIKENNE Kulkumuodot Tekninen kehitys Liikkumistarve HULEVEDET JA PIENILMASTO Hulevedet Maankäytön vaikutus hulevesiin Hulevesien hallintamenetelmät Jätevesien paikallinen käsittely Pienilmaston vaikutus elinympäristön laatuun Porvoon sijainnin merkitys pienilmaston kannalta Pienilmastotekijät suunnittelualueella Tuulisuuden merkitys Keinot pienilmaston parantamiseksi B: VAIHTOEHTOTARKASTELUT JA KAAVARATKAISU ENERGIANKÄYTÖN JA PÄÄSTÖJEN VERTAILUTASOT Vertailutasona vaihtoehto Rakentamisen kokonaismäärä Alueen laajuustiedot Rakennuksen lämmitystapa Tyyppirakennus Rakennusten energiankäytön oletukset Sähkön kulutus Rakennusten energiankulutus Energiantuotannon hiilidioksidipäästöt Kaukolämmön tuotannon hiilidioksidipäästöt Sähkön tuotannon hiilidioksidipäästöt Energia uusiutumattomana primäärienergiana Liikenteen lähtökohdat Yleistä Itä-Uudenmaan henkilöliikennetutkimuksen Porvoon tuloksia Kevätkummun alue vertailukohtana Porvoolaisten liikennesuorite Emme/2 -liikennemalli Skaftkärrin liikennesuoritteet vaihtoehdossa Joukkoliikenne Liikennemuotojen ominaispäästöt Kunnallistekniikka Valaistus Yleiset rakennukset Vesihuolto... 6810 3 7.7 Energiankulutukseen ja päästöihin vaikuttavia tekijöitä Herkkyystarkastelut rakennuksille, energialle ja liikenteelle TUTKITUT RATKAISUMALLIT Ratkaisumallien suunnittelun lähtökohtia Tutkitut mallit ENERGIA-, PÄÄSTÖ- JA KUSTANNUSVAIKUTUSTEN ARVIOINTI Vaikutusten arvioinnin periaatteet Ratkaisumallien liikenteellinen vertailu Vertailuperiaate Autoliikenteen liikennesuoritteet Mallien liikennesuoritteet, suhteelliset osuudet kulkumuodoittain Joukkoliikenne, liikennesuorite Ratkaisumallien energiantuotantovaihtoehtojen päästövertailu Lämmitysvaihtoehdot Sähköntuotantovaihtoehdot Energia- ja päästövaikutusten arviointi Ratkaisumallien kustannusvertailu eri energiantuotantovaihtoehdoilla Infrastruktuurikustannukset Mallitarkastelun johtopäätökset Johtopäätökset energiatuotantovaihtoehdoista Herkkyystarkastelut CO2-päästöille Erilaiset toteutusvaihtoehdot -35 % päästövähennyksen saavuttamiseksi vaihtoehtoon 0+ verrattuna Lämmitysvaihtoehtojen vaikutus päästöihin KAAVARUNKORATKAISU Tavoitteet Kaavarungon suunnitteluperiaatteita Kaavarungon kuvaus...97 C: JOHTOPÄÄTÖKSET JOHTOPÄÄTÖKSET JA SUUNNITTELUOHJEET Yleistä Energiatehokkuuden huomioiminen eri suunnittelutasoilla Kokemuksia Skaftkärr -projektista Aloitus ja ohjelmointi Vertailumalli ja vaihtoehdot Kaavarunko Alueiden käytön ja kaavoituksen kehittäminen energiatehokkuuden näkökulmasta Suunnitteluratkaisut Kaavoitusprosessi11 4 Kaava-asiakirjat Muun yhteistyön kehittäminen LOPUKSI LÄHTEET Liitteet Energiatodistus, tyyppitalo Liikennesuoritteet kulkumuodoittain ja periaatemalleittain Liikennelaskennan perusteet ja oletukset12 5 1 JOHDANTO Skaftkärrin uusi energiatehokas asuinalue tulee olemaan Porvoon pientalomaisen rakentamisen painopisteenä lähes koko 2010-luvun ajan. Tässä raportissa on esitelty Skaftkärrin kaavarunkohankkeen lähtökohtia sekä tutkitut ratkaisumallit ja niistä laaditut laskennat ja arvioinnit. Näiden selvitysten pohjalta on laadittu Skaftkärrin alueelle neljä vaihtoehtoista ratkaisumallia, jotka kuvaavat pelkistetysti erilaisia energiatehokkuuteen liittyviä alueellisia ratkaisuja ja niiden yhdistelmiä. Näille malleille suoritettuja energiatehokkuus- ja päästölaskelmia sekä herkkyystarkasteluja on hyödynnetty Skaftkärrin kaavarunkoluonnoksen laatimisessa. Tuloksista on myös haettu yleisiä johtopäätöksiä energiatehokkaan kaavoituksen edistämiseksi. 2 ENERGIATEHOKKUUS LÄHTÖKOHTANA SUUNNITTELUPROSESSISSA 2.1 Suunnitteluprosessi Porvoon kaupungin ja Sitran käynnistämän Skaftkärrin pilottihankkeen tavoitteena on ollut kaavoitustyön ohessa etsiä uusia kestävän kehityksen mukaisia ratkaisuja alueen energiahuoltoon, energiatehokkaaseen rakentamiseen ja liikennejärjestelyihin. Tarkoituksena oli tuottaa tietoa siitä, millaisilla keinoilla on suunnittelussa mahdollista vaikuttaa alueiden energiatehokkuuteen, mikä on erilaisten keinojen vaikuttavuus ja miten suunnittelukäytäntöjä olisi mahdollista tai tarpeen kehittää, jotta alueiden energiatehokkuus paranisi. Työ aloitettiin kokoamalla aluetta koskevat lähtöaineistot ja yleistä tietoa ja kansainvälisiä kokemuksia alueiden energiaratkaisuista. Ensimmäinen haaste työn alussa oli löytää energiatehokkuuden parantamisen kannalta merkittävimmät tekijät, joihin vaikuttamalla saataisiin suurin muutos aikaan. Keskeisenä työkaluna aloitusvaiheessa käytettiin alueelle 2007 laadittua kaavarunkoa (nk. vaihtoehto 0+), jonka mukaisen yhdyskuntarakenteen energiankulutus ja hiilidioksidipäästöt laskettiin. Kuva 4 Vertailutason 0+ vuotuisten uusiutumattoman primäärienergiankulutuksen ja hiilidioksidipäästöjen jakautuminen Vaihtoehdon 0+ kuvauksesta ja laskennoista laadittiin tässä vaiheessa erillisraportti. Sen pohjalta sovittiin myös jatkossa käytettävistä laskentamenetelmistä. Laskelmien tulokset paljastavat selkeästi, että suurimmat energiankulutukseen ja hiilidioksidipäästöihin vaikuttavat tekijät ovat liikenne sekä rakennusten ja asukkaiden kuluttama lämpö- ja sähköenergia. Laskennan tuloksia käytettiin vertailupohjana arvioitaessa varsinaisten suunnitelmavaihtoehtojen ja niihin sisältyvien keinovalikoimien vaikuttavuutta energiatehokkuuteen ja hiilipäästöihin.13 6 2.2 Työn eteneminen Vaihtoehdolle 0+ suoritettujen laskelmien jälkeen laadittiin selvitykset energiantuotannon vaihtoehdoista, rakennustekniikan kehittymisestä, liikenteestä sekä maankäyttöön ja elinympäristön laatuun liittyvistä erityiskysymyksistä. Nämä selvitykset on esitetty tässä raportissa osiossa A (kappaleet 3-6). Selvitysten ja vaihtoehdolle 0+ suoritettujen laskelmien pohjalta laadittiin neljä vaihtoehtoista ratkaisumallia, jotka kuvaavat pelkistetysti erilaisia energiatehokkuuteen liittyviä alueellisia ratkaisuja ja niiden yhdistelmiä. Jokaiselle mallille määriteltiin profiili, jossa muuttujina olivat maankäytön lisäksi alueen energiantuotanto, liikenne ja rakennustekniikka. Näille malleille laadittiin samat laskelmat kuin vaihtoehdolle 0+ ja lisäksi arvioitiin mallien muita vaikutuksia. Näiden laskelmien ja arviointien pohjalta voitiin tehdä johtopäätöksiä kunkin ratkaisumallin energiatehokkuudesta sekä elinympäristön laadusta ja laatimaan niiden pohjalta kaavarunkoluonnos. Vaihtoehdon 0+ kuvaus, ratkaisumallit, kaikki laaditut laskelmat, niiden perusteet ja lopputulokset sekä kaavarunkoluonnoksen kuvaus on esitetty tämän raportin osiossa B (kappaleet 7-10). Koko prosessin pohjalta on tehty johtopäätöksiä ja laadittu suunnitteluohjeita siitä, miten energiatehokkuus tulisi alueiden käytössä ja kaavoituksessa huomioida. Ohjeet on koottu yhteen osiossa C (kappale 11), jossa käydään läpi myös maankäytön suunnittelun kehittämistarpeita energiatehokkuuden näkökulmasta. Kuva 5 Projektin jakautuminen eri vaiheisiin, jotka on kuvattu raportissa erillisinä A, B ja C osioina.14 7 A: SELVITYKSET 3 ENERGIANTUOTANNON VAIHTOEHDOT Tässä osuudessa vertaillaan eri energiantuotantovaihtoehtojen soveltuvuutta ja niiden asettamia rajoituksia Porvoon Skaftkärrin uudella asuinalueella. Energiatuotannon vaihtoehtoselvitys on tehty alueen kaavoitusta varten, jotta jo kaavoituksessa voitaisiin ottaa huomioon energiantuotantoratkaisujen vaikutukset kaavoitukseen. Lisäksi selvitys antaa alueen tuleville asukkaille hyvän kuvan paikallisten energiaratkaisuiden eri vaikutuksista. 3.1 Lämmön ja sähkön kulutus sekä CO 2 -ominaispäästökertoimet Lämmön kulutus Alueen asukkaiden kokonaislämmönkulutus on arvioitu talotyyppien ja talojen pinta-alojen mukaan lämmön ominaiskulutuksen [kwh/m 2,a] perusteella. Kaikissa vertailtavissa kaavamalleissa asuntojen pinta-ala on m 2. Taulukossa on esitetty Skaftkärrin alueen lämmön tarve rakennusten eri energiatehokkuusluokilla. Käyttöveden lämmitykseen tarvittavaan energiankulutukseen ei vaikuta rakennustekniikka, vaan ennemminkin asukkaiden tottumukset. Käyttöveden lämmityksen energiankulutus on siten kaikilla talotyypeillä noin 35 kwh/m 2. Rakennusnormin 2010 mukaisilla taloilla lämmityksen tarve ilman käyttöveden tarvitsemaa lämpöä on 75 kwh/m 2, matalaenergiataloilla 40 kwh/m 2 ja passiivienergiataloilla 20 kwh/m 2. Taulukko 1 Lämmön tarve alueella Sähkön kulutus Kotitalouksien sähkönkulutus koostuu kiinteistö- ja käyttäjäsähköstä. Kiinteistösähkön, ilmanvaihto ja pumput, osuus sähkönkulutuksesta on noin 20 %. Kotitalouksien käyttäjäsähkönkulutuksen osalta kolme suurinta laiteryhmää ovat valaistus (22 %), kylmälaitteet (13 %) ja kodin elektroniikka (12 %). Sähkönkulutuksen alueella on arvioitu olevan ilman lämmitykseen käytettävää sähköä MWh/a. Sähkön tarpeeseen vaikuttaa eniten asukkaiden tottumukset, jolloin kaikissa vertailtavissa kaavamalleissa oletetaan sähköntarpeen pysyvän samana Lämmitysmuotojen CO 2 -ominaispäästökerroin Polttoaineilla tapahtuvalle lämmön erillistuotannolle (ei sähkön ja lämmön yhteistuotantoa) määritetään CO 2 -päästökerroin suoraan käytetyn polttoaineen ominaispäästökertoimesta ottaen huomioon lämmön tuotannon hyötysuhde ja mahdolliset verkostohäviöt. Kun lämpö tuotetaan sähkön ja lämmön yhteistuotantolaitoksessa, pitää yhteistuotantosähkön tuotannon hyvä hyötysuhde ottaa huomioon kaukolämmön ominaispäästökertoimessa, koska ilman kaukolämmön kulutusta ei yhteistuotantosähköä voida tuottaa.15 8 Sähköä käyttävät lämmitysmuodot, kuten sähkölämmitys ja lämpöpumppuratkaisut, käyttävät verkosta ostettua sähköä lämmön tuottamiseen ellei sähköä tuoteta itse. Lämmitykseen käytetylle sähkölle määritetään ominaispäästökerroin kuten muullekin sähkölle (ks. seuraava kappale) Sähköntuotantomuotojen CO 2 -ominaispäästökerroin Sähköä kuluu kiinteistö- sekä käyttäjäsähköön. Lisäksi jotkin lämmitysmuodot käyttävät sähköä tilojen ja käyttöveden lämmittämiseen. Tällaisia lämmitysmuotoja ovat sähkölämmitys sekä erilaiset lämpöpumppuratkaisut. Huomioitavaa sähkön ominaispäästökerrointa määrittäessä on, että verkkosähköä voi ostaa myös muilta kuin oman alueen sähköyhtiöltä, jonka takia alueellisen sähköyhtiön ominaispäästöä ei voida sähkön ominaispäästönä käyttää. Mikäli sähkö ostetaan alueelle sähköverkosta eli pohjoismaisilta sähkömarkkinoilta (eli sähköä ei tuoteta itse), voidaan käytetyn sähkön päästöjä tarkastella markkinoiden marginaalituotantotavan mukaan. Useimmiten tämä on kivihiileen perustuvaa sähköntuotantoa (hiililauhdetta), osin myös maakaasuun perustuvaa ja muuta tuotantoa. Hiililauhteen hiilidioksidipäästöt ovat noin kg/mwh riippuen laitoksen hyötysuhteesta, maakaasun noin puolet siitä vähemmän. Pöyryn sähkömarkkinamallinnusten perusteella marginaalisähköntuotantomuodon päästöt ovat noin 750 kg/mwh, jolloin marginaalituotantomuotona on hiililauhteen lisäksi pienen osan vuotta kaasuun perustuva tuotanto. Keskimääräiset sähköntuotannon päästöt pohjoismaisilla sähkömarkkinoilla ovat kuitenkin huomattavasti alhaisemmat, vain noin kg/mwh. Todellisuudessa sähkön tuotannon päästöt ovat käytännössä keskimääräisen tuotantoprofiilin ja marginaalituotannon väliltä. Edellä mainittu Suomen keskimääräisen sähkön ominaispäästö sisältää myös uusiutuvalla energialla tuotetun vihreän sähkön. Kun oletetaan, että vihreän sähkön osto ei lisää vihreän sähkön tuotantoa, vaan vähentää vihreän sähkön osuutta keskimääräisestä sähköstä, ei vihreää päästötöntä sähköä voida pitää vaihtoehtona käytetylle sähkölle. Mikäli jo keskimääräiseen sähköön sisältyvää vihreää sähköä käytettäisiin vaihtoehtona, tulisi saman vihreän sähkön päästöttömyys laskettua hyödyksi kahteen kertaan vihreänä sähkönä ja mukana keskimääräisessä sähkössä. Tässä työssä on käytetty Suomen keskimääräisiä sähköntuotannon päästöjä 200 kg/mwh sähkönkulutuksen C0 2 -päästöjen laskennassa. 3.2 Kaukolämpö Kaukolämpöä tuotetaan joko erillisissä lämpökeskuksissa tai sähkön ja lämmön yhteistuotantolaitoksissa. Lämpö siirretään tuotantolaitoksesta käyttäjille kaukolämpöverkossa kuuman veden avulla. Kaukolämmön hyödyntäminen edellyttää kaukolämpöverkon rakentamista alueelle, ja verkon rakentamisen kannattavuuden edellytys on riittävä kulutus riittävän tiheällä alalla. Mikäli kaukolämpö tuotetaan yhteistuotantolaitoksessa, kulutetun lämmön avulla saadaan tuotettua yhteistuotantosähköä. Porvoossa kaukolämpö tuotetaan lähes pelkästään yhteistuotantolaitoksissa. Tuotetun sähkön määrä suhteessa lämpökuormaan riippuu laitostyypistä ja polttoaineesta. Skaftkärrissä rakennusnormin 2010 mukaisten talojen noin MWh:n (sisältää siirtohäviöt) vuotuista kokonaislämmönkulutusta kohden sähköä voitaisiin tuottaa lähes MWh biopolttoaineita käyttävässä voimalaitoksessa. Maakaasuvoimalaitoksessa sähköä voidaan tuottaa samaa lämpökuormaa vastaan tyypillisesti puolet enemmän, jolloin sähköntuotanto voisi olla jopa MWh. Yhteistuotanto säästää erillisiin tuotantotapoihin verrattuna merkittävästi energiaa. Seuraavassa kuvassa on havainnollistettu polttoaineen kulutusta saman sähkö- ja lämpömäärän tuottamiseksi erillis- ja yhteistuotannossa. Eli kun sama sähkö- ja lämpömäärä tuotetaan yhteistuotannolla erillistuotantojen sijaan, säästetään polttoainetta noin 35 %.16 9 Kuva 6 Polttoaineen säästö lämmön ja sähkön yhteistuotannossa. Porvoon Energia tuotti vuonna % kaukolämmöstä biopolttoaineilla, 27 % maakaasulla ja 1 % öljyllä. Nykyisellä tuotantorakenteella kaukolämmön päästöt huomioiden yhteistuotannon korkean osuuden (92 % vuonna 2008) ovat noin 80 kg/mwh. Porvoon Energian tavoitteena on lisätä biopolttoaineiden osuutta tulevaisuudessa, mutta huoltovarmuuden ja puun saatavuuden vaihtelun vuoksi on mahdollista, että pieni osa kiinteistä polttoaineesta on turvetta. Kaukolämmön päästöt ovat vuonna 2015 noin 24 kg/mwh kulutettua kaukolämpöä kohden, kun biopolttoaineiden osuudeksi on arvioitu 90 % ja maakaasun 10 %. Kaukolämmön ominaispäästössä on huomioitu lämpöä vastaan tuotettu yhteistuotantosähkö. Skaftkärrin alueelle kaukolämpö voidaan tuottaa joko yhdistämällä alueen lämpöverkko Porvoon alueen muuhun kaukolämpöverkkoon, tai tuottamalla lämpö lähempänä uudella pienemmällä voimalaitoksella, lämpökeskuksella tai useammilla laitoksilla. Skaftkärr sijaitsee kuitenkin lähellä nykyistä kaukolämpöverkkoa, jolloin nykyiseen kaukolämpöverkkoon liittämisen kustannukset ovat erittäin pienet verrattuna uuden lämmöntuotantolaitoksen rakentamiskustannuksiin. Kaavoituksessa ja suunnittelussa huomioitavia asioita Kannattavuus Kaukolämmön kannattavuutta on tarkasteltava sekä kuluttajan että myyjän kannalta. Myyjän kannalta merkittävimmät asiat ovat tarvittavan putkiston investoinnit sekä myytävän lämmön määrä. Kannattavuuden selvittäminen edellyttää, että alustavat kaukolämpöputkimäärät ovat tiedossa. Kuluttajan kannattavuutta voidaan arvioida jo ilman tietoja putkistostakin Porvoon Energian kaukolämpötariffien ja lämmönjakokeskuksen hintojen perusteella. Päätökset kaukolämpöputken rakentamisesta tekee Porvoon Energia. Skaftkärriin suunnitellulla alueella, kuten pientaloalueilla yleensä, lämmön kulutuksen tehotiheys on varsin pieni. Matalaenergiaratkaisut heikentävät merkittävästi kaukolämmön kannattavuutta. Tämän vuoksi on kiinnitettävä huomiota erityisesti rakennettavan kaukolämpöjohdon investointikustannusten minimointiin, mikäli alueelle halutaan kaukolämpö. Rivitalot ja pienkerrostalot17 10 ovat merkittävästi parempia kaukolämmön kannattavuudelle erillistaloihin verrattuna suhteellisesti pienempien verkon rakentamiskustannusten ansiosta. Kaukolämmön kannalta tärkeintä on saada energiasuhde (kaukolämpöenergia/putkimetri) mahdollisimman suureksi, jotta kaukolämpöverkon rakentaminen alueelle olisi kannattavaa. Kaukolämmön kannattavuutta alueelle on arvioitu seuraavassa vanhan kaavarungon aluejaon mukaisesti, jotta saataisiin reunaehdot kaukolämmön mahdollisuuksille ja selvitettäisiin esimerkiksi mitä alueita ei voida liittää järkevästi kaukolämpöön. Reunaehtojen arvioinnissa talotyyppien jakaumana on käytetty vaihtoehdon 0+ mukaista jakaumaa, ja oletettu että taloja on tasaisesti molemmilla puolilla tietä, jota pitkin kaukolämpöputki kulkee. Laskennassa jokaiseen pari- ja rivitaloon oletetaan tulevan oma lämmönjakokeskus. Kaukolämmön tuotannon mahdollisia uusia investointeja ei ole laskennassa huomioitu. Porvoon nykyinen tuotantokapasiteetti ja suunnitteilla olevat investoinnit todennäköisesti riittäisivät myös uuden alueen tarpeisiin. Arvioinnissa on lisäksi oletettu, että nykyisen, Skaftkärrin lähialueelle tulevan kaukolämpöverkon runkojohto olisi riittävä lämmön jakelemiseksi myös uudelle alueelle. Todennäköisesti runkojohdosta ei tule riittämään lämpöä koko alueelle ilman vahvistuksia, mutta vahvistuksien vaikutusta ei voida tämän työn puitteissa arvioida. Seuraavassa kartassa on esitetty numeroin alueet, joille kaukolämpöverkon rakentamista on arvioitu. Kartassa näkyvät myös runkoverkko, sekä sen liittymäpisteet nykyiseen kaukolämpöverkkoon. Kuva 7 Kaukolämpöverkon reunaehtojen arvioinnissa käytetty aluejako18 11 Kartan yläpuolelle jää alue 1, jolle on laskennassa oletettu vedettävän oma runkoputki kolmannesta syöttöpisteestä alueen yläpuolella. Alueet 2, 3, 4, 5 ja 8 muodostavat oman kokonaisuuden, joissa verkko alkaa alueelta 2 ja haarautuu alueelle 4 ja alueille 3, 5 ja 8. Alueet 6, 7, ja 9 muodostavat oman kokonaisuuden. Takaisinmaksuajat alueen liittämiselle kaukolämpöön alueittain energiayhtiön kannalta on esitetty seuraavassa taulukossa. Takaisinmaksuajat on laskettu korottomina. Oletuksena on, että kaikki alueen kiinteistöt liittyisivät kaukolämpöön, joten esitetty takaisinmaksuaika on käytännössä minimiarvo. Taulukko 2 Kaukolämpöverkon korottomat takaisinmaksuajat alueittain Investoinnit [k ] Liittymismaksut [k ] Energia+perusmaksu [k /a] Tuotantokustannukset +häviöt [k /a] Koroton takaisinmaksuaika Alue Alue Alue Alue Alue Alue Alue Alue Alue Alue Alue Alue Mikäli vaihtoehto 0+ toteutuisi energiankulutuksen osalta ja lisäksi kaikki rakennukset liittyisivät kaukolämpöön, jäisi verkon rakennuksen koroton takaisinmaksuaika kaikilla alueilla alle kymmeneen vuoteen. Takaisinmaksuaika on selvästi pisin alueella 1, jolle tulisi vain omakotitaloja. Tiheimmin rakennetujen ja lähellä nykyistä verkkoa olevien alueiden 2, 3, 4 ja 5 liittäminen kaukolämpöön on kaikkein kannattavinta. Energiatehokkaammassa rakentamisessa kaukolämmön kannattavuus kuitenkin heikkenee oleellisesti, ja lisäksi kaikkien rakennusten liittyminen kaukolämpöön on epätodennäköistä, ellei tähän ole kaavassa asetettua velvoitetta. Ominaiskulutuksen vaikutusta kaukolämmön takaisinmaksuaikaan Porvoon Energian kannalta voidaan arvioida seuraavan kuvaajan avulla. Kuva antaa myös hyvin suuntaa arviolle siitä, mikä vaikutus on kaukolämpöön liittyvien osuudella. Esimerkiksi, jos vain puolet alueen lämmönkulutuksesta liittyy kaukolämpöön, voidaan takaisinmaksuajan arviona käyttää ominaiskulutusta 55 kwh/m 2.19 12 Kuva 8 Takaisinmaksuaika eri alueilla ominaiskulutuksen muuttuessa (ominaiskulutusarvo 110 kwh/m²on normin 2010 mukaisten talojen käyttöveden 35 kwh/m² ja lämmityksen 75 kwh/m² summa.) Kuvasta nähdään, että mikäli alueen lämmönkulutus laskee keskimäärin yli 20 %, nousee verkkoinvestoinnin koroton takaisinmaksuaika yli 10 vuoteen. Kaukolämpövaihtoehdon toteutus voi olla vaikeaa, mikäli alue rakennetaan rakennusmääräyksiä energiantehokkaammaksi, eivätkä kaikki kuluttajat liity kaukolämpöverkkoon vaan valitsevat muita lämmitystapoja. Kohtuullinen takaisinmaksuaika riippuu tässä tapauksessa Porvoon Energian tavoitteista ja omistajan asettamista vaatimuksista investoinneille. Kaukolämpöverkon toteutustapa Jo kaavoitusvaiheessa tulee huomioida, että kaukolämpöputkien reiteistä saadaan mahdollisimman lyhyitä ja täten kustannukset pidettyä mahdollisimman alhaalla. Jokainen ylimääräinen putkimetri maksaa putkikoosta riippuen eli 100 m ylimääräistä putkea maksaa jo Rakennettu kaukolämpöverkko mahdollistaisi tulevaisuudessa myös uusien keskitettyjen energiantuotantoratkaisujen käyttöönoton. Suomessa normaalit kaukolämpöjohdot ovat kansainvälisestikin katsottuna edullisia, jolloin erilaisista kevennetyistä aluelämpöjärjestelmistä saatava hyöty on pieni. Samoin yleisesti käytetyt kiinnivaahdotetut teräsputket ovat tunnettua tekniikkaa. Muiden putkityyppien käytöstä on vähän pitkäaikaista kokemusta. 3.3 Hajautettu polttoaineisiin perustuva lämmöntuotanto Lämpöä voidaan tuottaa polttoaineilla myös talokohtaisesti tai korttelikohtaisesti ilman sähköntuotantoa, jolloin puhutaan erillisestä lämmöntuotannosta. Hajautetun polttoaineilla tapahtuvan lämmöntuotannon merkittävä haitta ovat mm. hiukkas- ja typenoksidipäästöt, jotka ovat suuren mittakaavan laitoksissa helpommin hallittavissa. Puupolttoaineita käyttämällä voidaan tuottaa lämpöä laskennallisesti hiilidioksidipäästöttömästi. Puupolttoaineita voidaan käyttää sekä talokohtaisessa lämmityksessä, että aluelämpökeskuksissa. Viime vuosina erityisesti pellettilämmitys on kasvanut Suomessa. Puupelletit valmistetaan sahalaitosten ja muun mekaanisen puuteollisuuden sivutuotteista, kuten sahanpuruista ja20 13 kutterinlastusta. Pientalojen pellettilämmityksen etuina ovat muihin hajautettuihin järjestelmiin verrattuna laitteiston kohtuullinen hankintahinta, lämmityksen vaivattomuus ja vähäinen huoltotarve. Pientalon pellettilämmityksen uusinvestointi on noin euroa. Hinnat vaihtelevat paljon riippuen mm. varastoratkaisusta. Käyttökustannukset riippuvat pellettien hinnasta. Pellettejä poltetaan polttimessa, joka kytketään kattilaan vesikiertoisessa lämmitysjärjestelmässä. Pellettejä voidaan polttaa myös pellettitakassa tai kamiinassa lisälämmön lähteenä jonkin muun päälämmitysmuodon rinnalla. Puupolttoaineista hake taas soveltuu paremmin yksittäisiä taloja suurempiin ratkaisuihin, kuten korttelien tai julkisten rakennusten lämmitykseen. Hakkeen käsittely on selvästi pellettejä vaikeampaa ja tilavaatimus suurempi. Polttoainekustannukset ovat kuitenkin pellettejä alhaisemmat. Aluelämmitykseen soveltuvan noin 500 kw:n kiinteän puupolttoainekattilan vuotuinen polttoainetarve on noin MWh haketta. Hakekattila tarvitsee rinnalle öljykattilan varakattilaksi ja huipputehon tuottajaksi. Porvoon alueelle tulee maakaasuputki, ja periaatteessa olisi mahdollista vetää uudelle alueelle maakaasuverkko. Hajautetussa ratkaisussa maakaasua käyttävä toimiva lämmitysjärjestelmä koostuu talokohtaisesta lämmityskattilasta, siihen liitetystä kaasupolttimesta ja vesikiertoisesta lämmönjakojärjestelmästä. Maakaasulämmitys on hyvin samantyyppinen kuin öljylämmitys, mutta tuottaa neljänneksen vähemmän hiilidioksidipäästöjä kuin öljylämmitys. Maakaasu ei myöskään aiheuta juurikaan hiukkaspäästöjä eikä rikkipäästöjä. Keskitetyssä ratkaisussa maakaasua voitaisiin käyttää polttoaineena pienimuotoisessa sähkön ja lämmön yhteistuotannossa, jota on tarkasteltu omassa kappaleessa. Biokaasua voidaan käyttää maakaasun tapaan ja lisätä maakaasun sekaan, mikäli biokaasua on saatavilla. Raaka-aineena esim. maatilojen biojätteet ja lanta, jätevedenpuhdistamoiden liete, puunjalostus- ja elintarviketeollisuuden orgaaniset jätteet, lisäksi kaatopaikoilla muodostuu metaania orgaanisen jätteen hajotessa. Kaavoituksessa huomioitavaa Talokohtaiset lämmitysjärjestelmät mahdollistavat erilaiset kaavoitusratkaisut hyvin. Pellettejä käytettäessä rakennuksessa on oltava tilaa pellettien varastoinnille. Tonni pellettiä vaatii noin 1,5 kuutiometriä varastotilaa. Pientaloon sopiva varasto on usein noin 8 10 kuution kokoinen. Suurempi, mahdollisesti useamman talon yhteinen varasto, mahdollistaa tilaukset suuremmissa ja edullisemmissa erissä. Varaston pitäisi kuitenkin olla lähellä käyttökohdetta. Pellettivarastoa pitää sopia myös täyttämään isollakin jakeluautolla enintään 15 m etäisyydeltä. 3.4 Sähkölämmitys Sähkölämmitysjärjestelmissä sähkö muutetaan lämpöenergiaksi lämmityslaitteen sähkövastuksissa. Sähköllä voidaan lämmittää joko suoraan sähkövastuksilla (sähköpattereilla) tai vesikeskuslämmityksenä. Suorassa sähkölämmityksessä lämpö tuotetaan huonetilassa olevassa lämmityslaitteen sähkövastuksessa. Suoran sähkölämmityksen hankintahinta on hyvin edullinen verrattuna muihin lämmitysjärjestelmiin, mutta lämmitysenergian hinta on korkea muihin järjestelmiin verrattuna. Tästä syystä suora sähkölämmitys sopii kohteisiin, joissa lämmitystarve on normaalia pienempi. Matala- ja passiivienergiataloissa sähkölämmitys voi olla elinkaarikustannuksiltaan edullisin vaihtoehto pienen lämmönkulutuksen takia. Sähköä voidaan käyttää myös vesikeskuslämmityksen lämmönlähteenä. Lämmöntuottolaitteena on silloin joko sähkövastuksilla varustettu varaaja tai sähkökattila. Sähkövaraajan koko on tyypillisesti 1 2 m³ ja sillä tuotetaan sekä tilojen lämmitysenergia että lämpimän käyttöveden tarvitsema energia. Varaajan lämmönlähteenä voidaan käyttää myös esimerkiksi aurinkolämpöä tai puuta sähkölämmityksen rinnalla. Näytä lisää
Sitran selvityksiä 41 Energiatehokkuus kaavoituksessa Skaftkärr, Porvoo Kaavarunkovaiheen loppuraportti Pasi Rajala, Heikki Hirvonen, Sampo Perttula, Elisa Lähde, Perttu Pulkka, Leo Jarmala, Jouni Laukkanen, Lisätiedot TAUSTARAPORTTI 9 ENERGIATUOTANTOKETJUT - AINEISTOSELVITYS 2014
LOPULLINEN, 22.10.2014 / 20.03.2015 1 Lähes nollaenergiarakennusten käsitteet, tavoitteet ja suuntaviivat kansallisella tasolla TAUSTARAPORTTI 9 ENERGIATUOTANTOKETJUT - AINEISTOSELVITYS 2014 22.10.2014 Lisätiedot Koukkurannan lämpöenergiaratkaisujen vertailu
Koukkurannan lämpöenergiaratkaisujen vertailu Loppuraportti 1.12.211 Juha Vanhanen, Aki Pesola, Iivo Vehviläinen Koukkurannan lämpöenergiaratkaisujen vertailu Sisällysluettelo 1 Johdanto...3 2 Rakennuskannan Lisätiedot ONE1 Oy HAMINAN KAUPUNKI TERVASAAREN ALUEEN ALOITUSKORTTELIEN UUSIUTUVAN ENERGIAN RATKAISUSELVITYS 20.11.2014
ONE1 Oy HAMINAN KAUPUNKI TERVASAAREN ALUEEN ALOITUSKORTTELIEN UUSIUTUVAN ENERGIAN RATKAISUSELVITYS 20.11.2014 2/28 Tervasaaren alueen aloituskorttelien uusiutuvan energian ratkaisuselvitys Sisällys 1. Lisätiedot LOHJAN KAUPUNKI TAAJAMAOSAYLEISKAAVALUONNOKSEN ILMASTOVAIKUTUSTEN ARVIOINTI
RAPORTTI 16USP0011 25.5.2011 LOHJAN KAUPUNKI TAAJAMAOSAYLEISKAAVALUONNOKSEN ILMASTOVAIKUTUSTEN ARVIOINTI 1 Esipuhe Lohjan kaupungin toimeksiannosta Pöyry Finland Oy on laatinut selvityksen Lohjan taajamaosayleiskaavaluonnoksen Lisätiedot Pudasjärven matalaenergiarakentamisen hirsitalokorttelialue - Selvitys lämmön tuotannosta uusiutuvalla energialla
Uusiutuvan energian yrityskeskus -hanke Pudasjärven matalaenergiarakentamisen hirsitalokorttelialue - Selvitys lämmön tuotannosta uusiutuvalla energialla Asko Ojaniemi ja Lauri Penttinen Benet Oy 14.9.2009 Lisätiedot ONE1 Oy Prizztech Oy ULVILAN HARJUNPÄÄN ENERGIANTUOTANTO- JA ALUELÄMPÖSELVITYS 14.4.2014
1/32 ONE1 Oy Prizztech Oy ULVILAN HARJUNPÄÄN ENERGIANTUOTANTO- JA ALUELÄMPÖSELVITYS 14.4.2014 2/32 Harjunpään energiantuotanto - ja aluelämpöselvityksen raportti Sisällys 1. JOHDANTO... 3 2. TIIVISTELMÄ... Lisätiedot PIENTALON LÄMMITYSJÄRJESTELMÄT 1
PIENTALON LÄMMITYSJÄRJESTELMÄT 1 Sisältö 4 Valitse harkiten 5 Lämmitysjärjestelmän vaihtaminen 6 Mihin energiaa tarvitaan? 7 Matalaenergia- ja passiivitalot yleistyvät 8 Toimiva kokonaisuus syntyy hyvällä Lisätiedot Teknologiakeskus Merinova PL 810 65101 Vaasa VAASAN LOGISTIIKKA-ALUEEN ENERGIASELVITYS
Teknologiakeskus Merinova PL 810 65101 Vaasa VAASAN LOGISTIIKKA-ALUEEN ENERGIASELVITYS Projekti nro H07694.P000 Viimeisin muutos Laadittu Laatija AIn Tark. / Hyv. TLS / PrS GRANLUND OY Antti Inermo Tom Lisätiedot JANAKKALAN KUNTA UUSIUTUVAN ENERGIAN KUNTAKATSELMUS KATSELMUSRAPORTTI
UUSIUTUVAN ENERGIAN KUNTAKATSELMUS 1(43) TYÖ- JA ELINKEINOMINISTERIÖN TUKEMA ENERGIAKATSELMUSHANKE Dnro: HÄMELY0230/05.02.09/2011 Päätöksen päivämäärä: 17.1.2011 Katselmuksen tilaaja: Janakkalan kunta Lisätiedot ENERGIANTUOTANTOVAIHTOEHTOJEN ELINKAARIKUSTANNUKSET
ENERGIANTUOTANTOVAIHTOEHTOJEN ELINKAARIKUSTANNUKSET LUONNOS Projekti nro H07325 Viimeisin muutos Laadittu Laatija LLo Tark. / Hyv. PRS Insinööritoimisto OLOF GRANLUND OY Lassi Loisa Piia Sormunen YHTEENVETO Lisätiedot TUUSULAN KUNTA UUSIUTUVAN ENERGIAN KUNTAKATSELMUS KATSELMUSRAPORTTI
TYÖ- JA ELINKEINOMINISTERIÖN TUKEMA ENERGIAKATSELMUSHANKE Dnro: UUDELY/0018/05.02.09/2014 Päätöksen päivämäärä: 27.1.2014 Katselmuksen tilaaja: Tuusulan kunta PL 60 04301 Tuusula TUUSULAN KUNTA UUSIUTUVAN Lisätiedot Toukovuori - Majberget
Toukovuori - Majberget asemakaavatyön taustaselvitykset utredningar som gjorts som grund för planarbetet 1. Rakennusten energiankulutuksen ilmastovaikutusten arviointi 2. Rakenteiden hiilijalanjälkitarkastelut Lisätiedot tekninen- ja ympäristötoimiala Petri Peltonen Alueellisen energiatehokkuuden lisääminen rakennetussa kulttuuriympäristössä Kiveriön pientaloalueella
tekninen- ja ympäristötoimiala Petri Peltonen Alueellisen energiatehokkuuden lisääminen rakennetussa kulttuuriympäristössä Kiveriön pientaloalueella Tiivistelmä Lahden kaupungin strategisena päämääränä Lisätiedot RAKENNETUN YMPÄRISTÖN HAJAUTETUT ENERGIAJÄRJESTELMÄT
RAKENNETUN YMPÄRISTÖN HAJAUTETUT ENERGIAJÄRJESTELMÄT SUOMEN ILMASTOPANEELI RAPORTTI 4/2013 M. AIRAKSINEN 1, J. SEPPÄLÄ 2 T. VAINIO 1, P. TUOMINEN 1, P K. REGINA 2, P. PELTONEN-SAINIO 2, S. LUOSTARINEN Lisätiedot TEK & UIL insinöörien ilmasto-ohjelma
TEK & UIL insinöörien ilmasto-ohjelma Julkaisija: Ulkoasu: Kansi: Painopaikka: Tekniikan Akateemisten Liitto TEK Uusi Insinööriliitto UIL ry Ratavartijankatu 2, 00520 Helsinki Salla Koivu ja Juhani Mykkänen Lisätiedot JONI JÄRVENSIVU UUSIUTUVAN ENERGIAN TUOTANTOMAHDOLLISUUDET LÄNTISEN TAMPEREEN ALUEELLA. Diplomityö
JONI JÄRVENSIVU UUSIUTUVAN ENERGIAN TUOTANTOMAHDOLLISUUDET LÄNTISEN TAMPEREEN ALUEELLA Diplomityö Tarkastaja: professori Risto Raiko Tarkastaja ja aihe hyväksytty Teknisten tieteiden tiedekuntaneuvoston Lisätiedot Saarijärven kaupunki
TYÖ- JA ELINKEINOMINISTERIÖN TUKEMA ENERGIAKATSELMUSHANKE Dnro: 1409/560/2009 Päätöksen päivämäärä: 10.6.2009 Katselmuksen tilaaja: Saarijärven kaupunki Sivulantie 11 43100 Saarijärvi Saarijärven kaupunki Lisätiedot Loppuraportti. Helsingin kaupunki Kaupunkisuunnitteluvirasto Yleissuunnitteluosasto. Östersundomin lämmitysratkaisut. 60N50183.10 rev.b 16.3.
Loppuraportti 60N50183.10 rev.b 16.3.2010 Helsingin kaupunki Kaupunkisuunnitteluvirasto Yleissuunnitteluosasto Östersundomin lämmitysratkaisut Kaikki oikeudet pidätetään Tätä asiakirjaa tai osaa siitä Lisätiedot Padasjoen kunta. Uusiutuvan energian kuntakatselmus Katselmusraportti 21.12.2012. Aki Pesola, Erkka Ryynänen
TYÖ- JA ELINKEINOMINISTERIÖN TUKEMA ENERGIAKATSELMUSHANKE Dnro: HÄMELY/0208/05.02.09/2012 Päätöksen päivämäärä: 5.11.2012 Katselmuksen tilaaja: Padasjoen kunta Padasjoen kunta Uusiutuvan energian kuntakatselmus Lisätiedot LAPPEENRANNAN TEKNILLINEN YLIOPISTO LÄMPÖPUMPPUJEN VAIKUTUKSET SÄHKÖVERKKOLIIKETOIMINNAN KANNALTA
LAPPEENRANNAN TEKNILLINEN YLIOPISTO Teknillinen tiedekunta Sähkötekniikan koulutusohjelma Jussi Tuunanen LÄMPÖPUMPPUJEN VAIKUTUKSET SÄHKÖVERKKOLIIKETOIMINNAN KANNALTA Työn tarkastajat: Professori Samuli Lisätiedot UUSIUTUVAN ENERGIAN KUNTAKATSELMUS
TYÖ- JA ELINKEINOMINISTERIÖN TUKEMA ENERGIAKATSELMUSHANKE Dnro UUDELY/0003/05.02.09/2014 UUSIUTUVAN ENERGIAN KUNTAKATSELMUS Mäntsälän kunta Projekti nro H04560.P012 Viimeisin muutos Laadittu Laatija AJT, Lisätiedot Helsingin 30 % päästövähennysselvitys
Helsingin 30 % päästövähennysselvitys Kasvihuonekaasupäästöjen kehitys ja vähentämisen kustannustehokkaat toimenpiteet 14.4.2014 Erkka Ryynänen, Laura Oja ja Iivo Vehviläinen Gaia Consulting Oy Olli-Pekka Lisätiedot Siuntion uusiutuvan energian kuntakatselmus
Siuntion uusiutuvan energian kuntakatselmus 12.5.2014 Aki Pesola, Laura Hakala, Juha Vanhanen TYÖ- JA ELINKEINOMINISTERIÖN TUKEMA ENERGIAKATSELMUSHANKE Dnro: UUDELY/0025/05.02.09/2014 Päätöksen päivämäärä: Lisätiedot ÖLJYLÄMMITYKSEN KORVAAMINEN MAALÄMMÖLLÄ PIENTALOISSA
LAPPEENRANNAN TEKNILLINEN YLIOPISTO Teknillinen tiedekunta Energiatekniikan koulutusohjelma BH10A0201 Energiatekniikan kandidaatintyö ja seminaari ÖLJYLÄMMITYKSEN KORVAAMINEN MAALÄMMÖLLÄ PIENTALOISSA Työn Lisätiedot Öljylämmitteisten rivitalojen valmius lämmityssaneeraukseen
2010 Öljylämmitteisten rivitalojen valmius lämmityssaneeraukseen Pohjois-Karjalan ammattikorkeakoulu Biostuli-hanke Jukka Väkeväinen www.pkamk.fi/biostuli 5.7.2010 2 Sisällysluettelo Taustaa... 3 Selvityksen Lisätiedot Lähes nollaenergiarakennuksen käsitteet, tavoitteet ja suuntaviivat kansallisella tasolla LOPPURAPORTTI HANKKEEN SISÄLTÖ JA TULOKSET
Lähes nollaenergiarakennuksen käsitteet, tavoitteet ja suuntaviivat kansallisella tasolla LOPPURAPORTTI HANKKEEN SISÄLTÖ JA TULOKSET 31.3.2015 Granlund Oy / Erja Reinikainen, Lassi Loisa, Anni Tyni FInZEB Lisätiedot Energiaskenaarioiden järjestelmävaikutukset rakennuskantaan
ASUMISEN RAHOITUS- JA KEHITTÄMISKESKUKSEN RAPORTTEJA 1 2011 Energiaskenaarioiden järjestelmävaikutukset rakennuskantaan Loppuraportti Aki Pesola, Iivo Vehviläinen & Elina Virtanen Asumisen rahoitus- ja Lisätiedot Bioenergiaa Pielisen Karjalaan
Bioenergiaa Pielisen Karjalaan Pielisen Karjalan bioenergiaverkostot ja -virrat osana Pohjois-Karjalan energiaomavaraisuutta -hankkeen vuosiraportti 2012 Niina Huikuri & Lasse Okkonen (toim.) ISBN 978-952-275-046-4 Lisätiedot Maalämpöprojektin loppuraportti
Maalämpöprojektin loppuraportti Päivämäärä: 3.4.2009 Kuopio Laatija: Ville Matikka 1 1 Projektin toimenpiteet...4 2 Yleistä maalämpöpumpuista...5 2.1. Toimintaperiaate...5 2.2. Lämmönkeruu vesistöstä...5 Lisätiedot 2016 © DocPlayer.fi Yksityisyyskäytäntö | Palveluehdot | Palaute